3A001

Elektronikai termékek az alábbiak szerint: a. általános célú integrált áramkörök, az alábbiak szerint: Megjegyzés: Integrált áramkörök alatt a következő típusokat értjük: — „monolit integrált áramkörök”; — „hibrid integrált áramkörök”; — „multichip integrált áramkörök”; — „film típusú integrált áramkörök”, beleértve a szilícium/zafír integrált áramköröket is; — „optikai integrált áramkörök”; — „háromdimenziós integrált áramkörök”; — „Monolitikus, mikrohullámú integrált áramkör” („MMIC”). 1. a sugárzásállónak tervezett vagy minősített integrált áramkörök, melyek ellenállnak a következők bármelyikének: a. 5 x 10 3 Gy (Si) vagy ennél nagyobb teljes dózis; b. 5 x 10 6 Gy (Si)/s vagy magasabb dózisintenzitás-változás; vagy c. 5 x 10 13 n/cm2 vagy magasabb neutronfolyam (integrált fluxus) (1 MeV ekvivalens) szilíciumon, vagy ennek megfelelője más anyagon; Megjegyzés: A 3A001.a.1.c. alpont nem vonja ellenőrzés alá a Fém Szigetelő Félvezetőket (MIS). 2. „Mikroprocesszor mikroáramkörök”, „mikroszámítógép mikroáramkörök”, mikrovezérlő mikroáramkörök, vegyes félvezetőből gyártott tároló integrált áramkörök, analóg-digitális átalakítók, analóg-digitális átalakítókat tartalmazó és ditiális adatokat tároló vagy feldolgozó integrált áramkörök, digitális-analóg átalakítók, elektro-optikai, vagy „jelfeldolgozásra” tervezett „optikai integrált áramkörök”, felhasználó által programozható logikai eszközök, egyedi integrált áramkörök, amelyek funkciója vagy annak a berendezésnek, amelyben az integrált áramkört fel fogják használni az ellenőrzési státusa ismeretlen, gyors Fourier transzformáló (FFT) processzorok, statikus véletlen elérésű memóriák (SRAM-ok) vagy „nem felejtő memóriák”, amelyek rendelkeznek az alábbi jellemzők bármelyikével: a. 398 K (+125 °C) feletti környezeti hőmérsékleten történő működésre méretezték; b. 218 K (–55 °C) alatti környezeti hőmérsékleten történő működésre méretezték; vagy c. A 218 K (–55 °C) és a 398 K (+125 °C) közötti hőmérséklet-tartományban történő működésre méretezték; Megjegyzés: A 3A001.a.2. alpont nem vonja ellenőrzés alá a polgári gépjárművekhez vagy a vasútivonat-alkalmazásokhoz tervezett integrált áramköröket. Műszaki megjegyzés: „Nem felejtő memória”: az áramkimaradást követően adott időtartamon belül adatmegőrző funkcióval rendelkező memória. 3. „Mikroprocesszor mikroáramkörök”, „mikroszámítógép mikroáramkörök” és mikrovezérlő mikroáramkörök, amelyek vegyes félvezetőből készültek, és 40 MHz-et meghaladó órajel frekvencián működnek; Megjegyzés: A 3A001.a.3 pont magában foglalja a digitális jelfeldolgozókat, a digitális tömbprocesszorokat és a digitális társprocesszorokat. 4. Nem használt; 5. Analóg-digitális (AD) és digitális-analóg (DA) átalakító integrált áramkörök, az alábbiak szerint: a. AD átalakítók, amelyek rendelkeznek az alábbi jellemzők bármelyikével: N.B. LÁSD MÉG: 3A101 1. felbontásuk legalább 8 bit, de 10 bitnél kevesebb, 1,3 giga minta/másodpercnél (GSPS) nagyobb „mintabeviteli gyakorisággal”; 2. felbontásuk legalább 10 bit, de 12 bitnél kevesebb, 600 mega minta/másodpercnél (MSPS) nagyobb „mintabeviteli gyakorisággal”; 3. felbontásuk legalább 12 bit, de 14 bitnél kevesebb, 400 mega minta/másodpercnél (MSPS) nagyobb „mintabeviteli gyakorisággal”; 4. felbontásuk legalább 14 bit, de 16 bitnél kevesebb, 250 mega minta/másodpercnél (MSPS) nagyobb „mintabeviteli gyakorisággal”; vagy 5. felbontásuk legalább 16 bit, legalább 65 MSPS-nél nagyobb „mintabeviteli gyakorisággal”; N.B. Az analóg-digitális átalakítókat tartalmazó és digitális adatokat tároló vagy feldolgozó integrált áramköröket illetően ld. a 3A001.a.14. pontot. Műszaki megjegyzések: 1. Az „n” bit felbontás a 2n szintű kvantálásra vonatkozik. 2. Az AD átalakítók felbontása a mért analóg inputot képviselő digitális kimenet bitjeinek száma. A bitek tényleges számát (ENOB) nem használják az AD átalakítók felbontásának meghatározásához. 3. „Többcsatornás AD átalakítók” esetében a „mintabeviteli gyakoriságok” nem adódnak össze, és a „mintabeviteli gyakoriság” az egyes csatornák bármelyikének maximális mintavételi aránya. 4. „Közvetett AD átalakítók” vagy olyan „többcsatornás AD átalakítók” esetében, amelyek leírásuk szerint szektorfésüléses (interleaved) móddal is rendelkeznek, a „mintabeviteli gyakoriságok” összeadódnak, és a „mintabeviteli gyakoriság” nem más, mint az összes szektorfésüléses csatorna maximális összevont összteljesítménye. b. digitális-analóg (DA) átalakítók, amelyek rendelkeznek az alábbi jellemzők bármelyikével: 1. Felbontásuk legalább 10 bit, de 12 bitnél kevesebb, 3 500 mega minta/másodpercet (MSPS) meghaladó „kiigazított adatfrissítési gyakoriság”; vagy 2. Felbontásuk legalább 12 bit, és rendelkeznek az alábbi jellemzők bármelyikével: a. 1 250 mega minta/másodpercet (MSPS) meghaladó, de 3 500 mega minta/másodpercet (MSPS) meg nem haladó „kiigazított adatfrissítési gyakoriság”, és rendelkezik az alábbi jellemzők bármelyikével: 1. 9 ns-nél kisebb beállási idő a digitális bemenetben történő változástól a kimeneti végérték 0,024 %-os hibasávon belüli eléréséig; vagy 2. 100 MHz-es teljes kivezérlésű analóg jel vagy 100 MHz alatt meghatározott legmagasabb teljes kivezérlésű analógjel-frekvencia szintetizálásakor 68 dBc-nél (ahol c = carrier, vivő) nagyobb „Torzítás feletti dinamikatartomány” (SFDR); vagy b. 3 500 mega minta/másodpercet (MSPS) meghaladó „kiigazított adatfrissítési gyakoriság”; Műszaki megjegyzések: 1. „Torzítás feletti dinamikatartomány” (SFDR, Spurious Free Dynamic Range): A kimeneti jel legnagyobb teljesítményű zavarjel-komponensének vagy harmonikus torzítási komponensének négyzetes átlagértéke (RMS), a bemeneti vivőfrekvencia (legnagyobb frekvenciájú jelkomponensének) négyzetes átlagértéke (RMS) arányában. 2. Az SFDR közvetlenül a specifikációs táblázat alapján vagy az SFDR és a frekvencia összefüggését ábrázoló karakterizációs plot függvényekből határozható meg. 3. A jel akkor minősül teljes kivezérlésűnek, ha amplitudója meghaladja a -3 dBfs (ahol fs=full scale, kivezérlési tartomány). 4. „Kiigazított adatfrissítési gyakoriság” DA átalakítók esetében: a. A hagyományos (nem interpoláló) DA átalakítók esetében a „kiigazított adatfrissítési gyakoriság” az a teljesítmény-frekvencia, amellyel a DA átalakító a digitális jelet analóg jellé alakítja, illetve a kimeneti analóg értékeket átváltja. Azok a DA átalakítók, amelyeknél az interpolációs üzemmód kiiktatható (az interpolációs faktor eggyel egyenlő), hagyományos (nem interpoláló) DA átalakítónak tekintendők. b. Interpoláló (túlmintavételező) DA átalakítók esetében a „kiigazított adatfrissítési gyakoriság” a DA átalakító adatfrissítési gyakoriságának és a legkisebb interpolációs faktornak a hányadosa. Interpoláló DA átalakítók esetében a „kiigazított adatfrissítési gyakoriság”-ra más formában is történhet utalás, így például az alábbi kifejezésekkel: — adatbeviteli gyakoriság — szóbeviteli gyakoriság — mintabeviteli gyakoriság — maximális összesített beviteli busz teljesítmény — a DAC maximális órajel-gyakorisága az órajel-bevitel során. 6. „Jelfeldolgozáshoz” tervezett elektro-optikai és „optikai integrált áramkörök”, amelyek rendelkeznek az alábbi jellemzők mindegyikével: a. egy vagy több belső „lézer” dióda; b. egy vagy több belső fényérzékelő elem; és c. optikai hullámvezetők; 7. felhasználó által programozható logikai eszközök, amelyek rendelkeznek az alábbi jellemzők bármelyikével: a. az egyvégű digitális bemenetek/kimenetek maximális száma nagyobb mint 700; vagy b. a „soros adó-vevő legnagyobb összesített egyirányú adatsebessége” 500 Gb/s vagy nagyobb; Megjegyzés: A 3A001.a.7 pont magában foglalja az alábbiakat: — komplex programozható logikai eszközök (CPLD) — felhasználó által programozható kapu tömbök (FPGA) — felhasználó által programozható logikai tömbök (FPLA) — felhasználó által programozható összekapcsolók (FPIC) N.B. A felhasználó által programozható logikai eszközökkel rendelkező, analóg-digitális átalakítóval kombinált integrált áramköröket illetően ld. a 3A001.a.14. pontot. Műszaki megjegyzések: 1. A digitális bemenetek/kimenetek 3A001.a.7.a. pontban említett maximális számára maximális felhasználói bemenetként/kimenetként vagy maximálisan rendelkezésre álló bemenetként/kimenetként is szoktak hivatkozni, attól függően, hogy az integrált áramkör tokozott áramkör-e vagy pedig tokozatlan áramkör. 2. „A soros adó-vevő legnagyobb összesített egyirányú adatsebessége” a soros adó-vevő legnagyobb egyirányú adatsebességének és az FPGA-hoz csatlakozó adó-vevők számának a szorzata. 8. Nem használt; 9. neurális hálózati integrált áramkörök; 10. egyedi integrált áramkörök, melyeknél vagy a funkció ismeretlen, vagy az integrált áramkört felhasználó berendezés ellenőrzési státusa a gyártó számára ismeretlen, és amelyek rendelkeznek a következő jellemzők bármelyikével: a. több mint 1 500 terminál; b. a tipikus „alapkapu késleltetési idő” kevesebb, mint 0,02 ns; vagy c. az üzemi frekvencia meghaladja a 3 GHz-et; 11. bármely vegyes félvezetőn alapuló, a 3A001.a.3–3A001.a.10. és a 3A001.a.12. pont alatt meghatározottaktól eltérő digitális integrált áramkörök, amelyek rendelkeznek a következő jellemzők bármelyikével: a. az ekvivalens kapuszám meghaladja a 3 000 -et (2 bemeneti kapu); vagy b. az átbillenési frekvencia meghaladja az 1,2 GHz-et; 12. gyors Fourier Transzformáló (FFT) processzorok, amelyek minősített végrehajtási ideje egy N-pontú komplex FTT-re kisebb mint (N log2 N)/20 480 ms, ahol N a pontok száma; Műszaki megjegyzés: Ha N=1 024 pont, a 3A001.a.12. szerinti képlettel számítva a végrehajtási idő kevesebb, mint 500 μs; 13. közvetlen digitális szintetizátor (DDS) integrált áramkörök, amelyek rendelkeznek az alábbiak valamelyikével: a. digitális-analóg (DAC) átalakító-óra frekvenciája 3,5 GHz vagy annál nagyobb, a DAC-felbontás pedig 10 bit vagy annál nagyobb, de 12 bitnél kevesebb; vagy b. a DAC-óra frekvenciája 1,25 GHz vagy nagyobb, a DAC-felbontás pedig 12 bit vagy nagyobb; Műszaki megjegyzés: A DAC frekvenciáját főóra frekvenciaként vagy bemenetióra-frekvenciaként is meg lehet határozni. 14. Olyan integrált áramkörök, amelyek képesek a következők mindegyikét végrehajtani vagy azok végrehajtására programozhatók: a. analóg-digitális átalakítások, amelyek rendelkeznek az alábbi jellemzők bármelyikével: 1. felbontásuk legalább 8 bit, de 10 bitnél kevesebb, 1,3 giga minta/másodpercnél (GSPS) nagyobb „mintabeviteli gyakorisággal”; 2. felbontásuk legalább 10 bit, de 12 bitnél kevesebb, 1,0 giga minta/másodpercnél (GSPS) nagyobb „mintabeviteli gyakorisággal”; 3. felbontásuk legalább 12 bit, de 14 bitnél kevesebb, 1,0 giga minta/másodpercnél (GSPS) nagyobb „mintabeviteli gyakorisággal”; 4. felbontásuk legalább 14 bit, de 16 bitnél kevesebb, 400 mega minta/másodpercnél (MSPS) nagyobb „mintabeviteli gyakorisággal”; vagy 5. felbontásuk legalább 16 bit, 180 MSPS-nél nagyobb „mintabeviteli gyakorisággal”; és b. Az alábbiak bármelyike: 1. a digitalizált adatok tárolása; vagy 2. a digitalizált adatok feldolgozása; N.B.1. Az analóg-digitális átalakítóval rendelkező integrált áramköröket illetően ld. a 3A001.a.5.a. pontot. N.B.2. A felhasználó által programozható logikai eszközöket illetően ld. a 3A001.a.7. pontot. Műszaki megjegyzések: 1. Az „n” bit felbontás a 2n szintű kvantálásra vonatkozik. 2. Az AD átalakítók felbontása a mért analóg inputot képviselő AD átalakító digitális kimeneti bitjeinek száma. A bitek tényleges számát (ENOB) nem használják az AD átalakítók felbontásának meghatározásához. 3. A nem szektorfésüléses „többcsatornás AD átalakítókkal” rendelkező integrált áramkörök esetében a „mintabeviteli gyakoriságok” nem adódnak össze, és a „mintabeviteli gyakoriság” az egyes csatornák bármelyikének maximális mintavételi aránya. 4. A „közvetett AD átalakítókkal” vagy olyan „többcsatornás AD átalakítókkal” rendelkező integrált áramkörök esetében, amelyek leírásuk szerint szektorfésüléses (interleaved) móddal is rendelkeznek, a „mintabeviteli gyakoriságok” összeadódnak, és a „mintabeviteli gyakoriság” nem más, mint az összes szektorfésüléses csatorna maximális összevont összteljesítménye. b. mikrohullámú vagy milliméteres hullámú termékek, az alábbiak szerint; Műszaki megjegyzés: A 3A001.b. alpont alkalmazásában a termékek adatlapjain a maximális kimeneti telítési teljesítmény paraméter kimenőteljesítményként, kimeneti telítési teljesítményként, maximális kimenőteljesítményként, kimenő csúcsteljesítményként vagy modulációs csúcsteljesítményként is szerepelhet. 1. „Vákuumos elektronikus eszközök” és katódok az alábbiak szerint: 1. megjegyzés: A 3A001.b.1. pont nem vonja ellenőrzés alá az alábbi jellemzők mindegyikével rendelkező bármilyen frekvenciasávban történő működésre tervezett vagy minősített „vákuumos elektronikus eszközöket” a. nem haladja meg a 31,8 GHz-et; és b. a rádió-kommunikációs szolgáltatóknak, de nem rádió-meghatározásra az „ITU által kiosztott”. 2. megjegyzés: A 3A001.b.1. pont nem vonja ellenőrzés alá a nem „űrminősítésű”, és az alábbi jellemzők mindegyikével rendelkező „vákuumos elektronikus eszközöket”: a. átlagos kimenőteljesítménye legfeljebb 50 W; és b. az alábbi jellemzők mindegyikével rendelkező bármilyen frekvenciasávban történő működésre tervezett vagy minősített csöveket: 1. nagyobb mint 31,8 GHz, de nem haladja meg a 43,5 GHz-et; és 2. az „ITU által” rádió-kommunikációs szolgáltatóknak, de nem rádió-meghatározásra „kiosztott”. a. impulzusüzemre vagy folyamatos hullámüzemre szánt haladó hullámú „vákuumos elektronikus eszközök”, az alábbiak szerint: 1. 31,8 GHz-nél magasabb frekvencián üzemelő eszközök; 2. katód fűtővel rendelkező eszközök, amelyek esetében a névleges RF teljesítmény elérésének ideje kevesebb, mint 3 másodperc; 3. csatolt üregeszközök, vagy származékaik, melyek „relatív sávszélessége” meghaladja a 7 %-ot, vagy amelyek csúcsteljesítménye több, mint 2,5 kW; 4. spirális, hajlított vagy szerpentines hullámvezetős áramkörön alapuló eszközök vagy azok származékai, amelyek az alábbi jellemzők bármelyikével: a. A „pillanatnyi sávszélesség” több, mint egy oktáv, az átlagos teljesítmény (kW) és a maximális üzemi frekvencia (GHz) szorzata nagyobb, mint 0,5 ; b. A „pillanatnyi sávszélesség” legfeljebb egy oktáv, az átlagos kimenő teljesítmény (kW) és a maximális üzemi frekvencia (GHz) szorzata pedig nagyobb 1-nél; c. „űrminősítésű”; vagy d. rácsozott elektronágyúval rendelkezik; 5. 10 %-nál nagyobb „relatív sávszélességgel” és az alábbiak valamelyikével rendelkező eszközök: a. Gyűrűs elektronsugár; b. A tengellyel nem szimmetrikus elektronsugár; vagy c. Többszörös elektronsugár; b. több mint 17 dB erősítésű keresztmezős erősítő „vákuumos elektronikus eszközök”; c. „vákuumos elektronikus eszközökhöz” tervezett termionikus katódok a névleges üzemi feltételek mellett 5 A/cm2-t meghaladó emissziós áramsűrűséggel vagy a névleges üzemi feltételek mellett 10 A/cm2-t meghaladó impulzusos (nem folyamatos) emissziós áramsűrűséggel; d. „kettős üzemmódú” üzemelésre képes „vákuumos elektronikus eszközök”. Műszaki megjegyzés: A „kettős üzemmódú” azt jelenti, hogy a „vákuumos elektronikus eszköz” sugáráramának üzemmódja egy rács használatával szándékosan folyamatos hullámüzemről impulzusüzemre változtatható, és impulzusüzemben a kimenő csúcsteljesítmény meghaladja a folyamatos hullámüzemben elérhető kimenő teljesítményt. 2. „monolitikus, mikrohullámú integrált áramkörű” („MMIC”) erősítők, amelyek az alábbi kategóriák valamelyikébe esnek: N.B. Az integrált fáziseltolóval rendelkező „monolitikus, mikrohullámú integrált áramkörű” („MMIC”) erősítőket illetően ld. a 3A001.b.12. pontot. a. 2,7 GHz-nél nagyobb, de legfeljebb 6,8 GHz-es frekvencián való működésre méretezettek, „relatív sávszélességük” 15 %-nál nagyobb, és rendelkeznek az alábbiak valamelyikével: 1. 2,7 GHz-nél nagyobb és legfeljebb 2,9 GHz nagyságú frekvencián 75 W-nál (48,75 dBm) nagyobb maximális kimeneti telítési teljesítmény; 2. 2,9 GHz-nél nagyobb és legfeljebb 3,2 GHz nagyságú frekvencián 55 W-nál (47,4 dBm) nagyobb maximális kimeneti telítési teljesítmény; 3. 3,2 GHz-nél nagyobb és legfeljebb 3,7 GHz nagyságú frekvencián 40 W-nál (46 dBm) nagyobb maximális kimeneti telítési teljesítmény; vagy 4. 3,7 GHz-nél nagyobb és legfeljebb 6,8 GHz nagyságú frekvencián 20 W-nál (43 dBm) nagyobb maximális kimeneti telítési teljesítmény; b. 6,8 GHz-nél nagyobb, de legfeljebb 16 GHz-es frekvencián való működésre méretezettek, „relatív sávszélességük” 10 %-nál nagyobb, és rendelkeznek az alábbiak valamelyikével: 1. 6,8 GHz-nél nagyobb és legfeljebb 8,5 GHz nagyságú frekvencián 10 W-nál (40 dBm) nagyobb maximális kimeneti telítési teljesítmény; vagy 2. 8,5 GHz-nél nagyobb és legfeljebb 16 GHz nagyságú frekvencián 5 W-nál (37 dBm) nagyobb maximális kimeneti telítési teljesítmény; c. 16 GHz-nél nagyobb és legfeljebb 31,8 GHz közötti bármilyen frekvencián 3 W-nál (34,77 dBm) nagyobb maximális kimeneti telítési teljesítménnyel való működésre méretezettek, és „relatív sávszélességük” 10 %-nál nagyobb; d. 31,8 GHz-nél nagyobb és legfeljebb 37 GHz közötti bármilyen frekvencián 0,1 nW-nál (– 70 dBm) nagyobb maximális kimeneti telítési teljesítménnyel való működésre méretezettek; e. 37 GHz-nél nagyobb és legfeljebb 43,5 GHz közötti bármilyen frekvencián 1 W-nál (30 dBm) nagyobb maximális kimeneti telítési teljesítménnyel való működésre méretezettek, és „relatív sávszélességük” 10 %-nál nagyobb; f. 43,5 GHz-nél nagyobb és legfeljebb 75 GHz közötti bármilyen frekvencián 31,62 mW-nál (15 dBm) nagyobb maximális kimeneti telítési teljesítménnyel való működésre méretezettek, és „relatív sávszélességük” 10 %-nál nagyobb; g. 75 GHz-nél nagyobb és legfeljebb 90 GHz közötti bármilyen frekvencián 10 mW-nál (10 dBm) nagyobb maximális kimeneti telítési teljesítménnyel való működésre méretezettek, és „relatív sávszélességük” 5 %-nál nagyobb; vagy h. Bármilyen 90 GHz-t meghaladó frekvencián 0,1 nW-nál (– 70 dBm) nagyobb maximális kimeneti telítési teljesítménnyel való működésre méretezettek; 1. megjegyzés: Nem használt. 2. megjegyzés: Az olyan „MMIC” ellenőrzési státusát, amelynek névleges működési frekvenciája a 3A001.b.2.a–3A001.b.2.h. pontban megadott, egynél több frekvenciatartományban szereplő frekvenciákat tartalmaz, a legalacsonyabb átlagos maximális kimeneti telítési teljesítményre vonatkozó ellenőrzési küszöb határozza meg. 3. megjegyzés: A 3A-ban található 1. és 2. megjegyzés azt jelenti, hogy a 3A001.b.2. pont nem vonja ellenőrzés alá az olyan „MMIC”-ket, amelyeket kifejezetten más jellegű alkalmazáshoz terveztek, pl.: telekommunikációhoz, radarhoz, gépkocsihoz. 3. diszkrét mikrohullámú tranzisztorok, amelyek az alábbi kategóriák valamelyikébe esnek: a. 2,7 GHz-nél nagyobb, de legfeljebb 6,8 GHz-es frekvencián való működésre méretezettek, és rendelkeznek az alábbiak valamelyikével: 1. 2,7 GHz-nél nagyobb és legfeljebb 2,9 GHz nagyságú frekvencián 400 W-nál (56 dBm) nagyobb maximális kimeneti telítési teljesítmény; 2. 2,9 GHz-nél nagyobb és legfeljebb 3,2 GHz nagyságú frekvencián 205 W-nál (53,12 dBm) nagyobb maximális kimeneti telítési teljesítmény; 3. 3,2 GHz-nél nagyobb és legfeljebb 3,7 GHz nagyságú frekvencián 115 W-nál (50,61 dBm) nagyobb maximális kimeneti telítési teljesítmény; vagy 4. 3,7 GHz-nél nagyobb és legfeljebb 6,8 GHz nagyságú frekvencián 60 W-nál (47,78 dBm) nagyobb maximális kimeneti telítési teljesítmény; b. 6,8 GHz-nél nagyobb, de legfeljebb 31,8 GHz-es frekvencián való működésre méretezettek, és rendelkeznek az alábbiak valamelyikével: 1. 6,8 GHz-nél nagyobb és legfeljebb 8,5 GHz nagyságú frekvencián 50 W-nál (47 dBm) nagyobb maximális kimeneti telítési teljesítmény; 2. 8,5 GHz-nél nagyobb és legfeljebb 12 GHz nagyságú frekvencián 15 W-nál (41,76 dBm) nagyobb maximális kimeneti telítési teljesítmény; 3. 12 GHz-nél nagyobb és legfeljebb 16 GHz nagyságú frekvencián 40 W-nál (46 dBm) nagyobb maximális kimeneti telítési teljesítmény; vagy 4. 16 GHz-nél nagyobb és legfeljebb 31,8 GHz nagyságú frekvencián 7 W-nál (38,45 dBm) nagyobb maximális kimeneti telítési teljesítmény; c. 31,8 GHz-nél nagyobb és legfeljebb 37 GHz nagyságú frekvencián 0,5 W-nál (27 dBm) nagyobb maximális kimeneti telítési teljesítménnyel való működésre méretezettek; d. 37 GHz-nél nagyobb és legfeljebb 43,5 GHz nagyságú frekvencián 1 W-nál (30 dBm) nagyobb maximális kimeneti telítési teljesítménnyel való működésre méretezettek; e. Bármilyen 43,5 GHz-t meghaladó frekvencián 0,1 nW-nál (– 70 dBm) nagyobb maximális kimeneti telítési teljesítménnyel való működésre méretezettek; vagy f. A 3A001.b.3.a.–3A001.b.3.e. pontban meghatározottaktól eltérő és az összes, 8,5 GHz-nél nagyobb és legfeljebb 31,8 GHz nagyságú frekvencián 5 W-nál (37,0 dBm) nagyobb maximális kimeneti telítési teljesítménnyel való működésre méretezettek; 1. megjegyzés: Az olyan, a 3A001.b.3.a.–3A001.b.3.e. pontban meghatározott tranzisztor ellenőrzési státusát, amelynek névleges működési frekvenciája a 3A001.b.3.a–3A001.b.3.e. pontban megadott, egynél több frekvenciatartományban szereplő frekvenciákat tartalmaz, a legalacsonyabb átlagos maximális kimeneti telítési teljesítményre vonatkozó ellenőrzési küszöb határozza meg. 2. megjegyzés: A 3A001.b.3. pont magában foglalja a tokozatlan, a hordozóra szerelt és a tokozott chipeket. Egyes diszkrét tranzisztorok más néven teljesítményerősítőkként is szerepelhetnek, de e diszkrét tranzisztorok státusát a 3A001.b.3. határozza meg. 4. szilárdtest mikrohullámú erősítők és szilárdtest mikrohullámú erősítőket tartalmazó mikrohullámú részegységek/modulok, amelyek az alábbi kategóriák valamelyikébe esnek: a. 2,7 GHz-nél nagyobb, de legfeljebb 6,8 GHz-es frekvencián való működésre méretezettek, „relatív sávszélességük” 15 %-nál nagyobb, és rendelkeznek az alábbiak valamelyikével: 1. 2,7 GHz-nél nagyobb és legfeljebb 2,9 GHz nagyságú frekvencián 500 W-nál (57 dBm) nagyobb maximális kimeneti telítési teljesítmény; 2. 2,9 GHz-nél nagyobb és legfeljebb 3,2 GHz nagyságú frekvencián 270 W-nál (54,3 dBm) nagyobb maximális kimeneti telítési teljesítmény; 3. 3,2 GHz-nél nagyobb és legfeljebb 3,7 GHz nagyságú frekvencián 200 W-nál (53 dBm) nagyobb maximális kimeneti telítési teljesítmény; vagy 4. 3,7 GHz-nél nagyobb és legfeljebb 6,8 GHz nagyságú frekvencián 90 W-nál (49,54 dBm) nagyobb maximális kimeneti telítési teljesítmény; b. 6,8 GHz-nél nagyobb, de legfeljebb 31,8 GHz-es frekvencián való működésre méretezettek, „relatív sávszélességük” 10 %-nál nagyobb, és rendelkeznek az alábbiak valamelyikével: 1. 6,8 GHz-nél nagyobb és legfeljebb 8,5 GHz nagyságú frekvencián 70 W-nál (48,54 dBm) nagyobb maximális kimeneti telítési teljesítmény; 2. 8,5 GHz-nél nagyobb és legfeljebb 12 GHz nagyságú frekvencián 50 W-nál (47 dBm) nagyobb maximális kimeneti telítési teljesítmény; 3. 12 GHz-nél nagyobb és legfeljebb 16 GHz nagyságú frekvencián 30 W-nál (44,77 dBm) nagyobb maximális kimeneti telítési teljesítmény; vagy 4. 16 GHz-nél nagyobb és legfeljebb 31,8 GHz nagyságú frekvencián 20 W-nál (43 dBm) nagyobb maximális kimeneti telítési teljesítmény; c. 31,8 GHz-nél nagyobb és legfeljebb 37 GHz nagyságú frekvencián 0,5 W-nál (27 dBm) nagyobb maximális kimeneti telítési teljesítménnyel való működésre méretezettek; d. 37 GHz-nél nagyobb és legfeljebb 43,5 GHz közötti bármilyen frekvencián 2 W-nál (33 dBm) nagyobb maximális kimeneti telítési teljesítménnyel való működésre méretezettek, és „relatív sávszélességük” 10 %-nál nagyobb; e. 43,5 GHz-nél nagyobb frekvencián való működésre méretezettek, és rendelkeznek az alábbiak valamelyikével: 1. 43,5 GHz-nél nagyobb és legfeljebb 75 GHz nagyságú frekvencián 0,2 W-nál (23 dBm) nagyobb maximális kimeneti telítési teljesítmény, és 10 %-nál nagyobb „relatív sávszélesség”; 2. 75 GHz-nél nagyobb és legfeljebb 90 GHz nagyságú frekvencián 20 mW-nál (13 dBm) nagyobb maximális kimeneti telítési teljesítmény, és 5 %-nál nagyobb „relatív sávszélesség”; vagy 3. bármilyen 90 GHz-nél nagyobb frekvencián 0,1 nW-nál (–70 dBm) nagyobb maximális kimeneti telítési teljesítmény; vagy f. Nem használt N.B.1. Az „MMIC” erősítőket illetően ld. a 3A001.b.2. pontot. N.B.2. Az „adó/vevő modulok” és „adó modulok” esetében ld. a 3A001.b.12. pontot. N.B.3. A jelanalizátorok működtetésére vagy azok frekvenciatartományának kiterjesztésére tervezett átalakítók és harmonikus keverők, a jelgenerátorok, a hálózati analizátorok vagy a mikrohullámú mérő vevőkészülékeket illetően lásd a 3A001.b.7. pontot: 1. megjegyzés: Nem használt. 2. megjegyzés: Az olyan termék ellenőrzési státusát, amelynek névleges működési frekvenciája a 3A001.b.4.a–3A001.b.4.e. alpontban megadott, egynél több frekvenciatartományban szereplő frekvenciákat tartalmaz, a legalacsonyabb átlagos maximális kimeneti telítési teljesítményre vonatkozó ellenőrzési küszöb határozza meg. 5. elektronikusan vagy mágnesesen hangolható sáváteresztő, vagy sávzáró szűrők, amelyeknek több mint 5 olyan hangolható rezonátoruk van, amely 10 s-nál rövidebb idő alatt 1,5 :1 frekvencia sávban (fmax/fmin) biztosítják a hangolást, és rendelkeznek az alábbi jellemzők bármelyikével: a. a sáváteresztő szűrő sávszélessége több mint a középfrekvencia 0,5 %-a; vagy b. A sávzáró szűrő sávszélessége kisebb mint a középfrekvencia 0,5 %-a; 6. Nem használt; 7. átalakítók és harmonikus keverők, amelyek az alábbiak egyikét képezik: a. „jelanalizátorok” frekvenciatartományának 90 GHz-en túli kiterjesztésére tervezték őket; b. „jelgenerátorok” működési tartományának kiterjesztésére tervezték őket, az alábbiak szerint: 1. 90 GHz felett; 2. a 43,5 GHz-et meghaladó, de 90 GHz-nél kisebb frekvenciatartományban bárhol 100 mW-ot (20 dBm) meghaladó kimenőteljesítményhez; c. „hálózati analizátorok” működési tartományának kiterjesztésére tervezték őket, az alábbiak szerint: 1. 110 GHz felett; 2. a 43,5 GHz-et meghaladó, de 90 GHz-nél kisebb frekvenciatartományban bárhol 31,62 mW-ot (15 dBm) meghaladó kimenőteljesítményhez; 3. a 90 GHz-et meghaladó, de 110 GHz-nél kisebb frekvenciatartományban bárhol 1 mW-ot (0 dBm) meghaladó kimenőteljesítményhez; vagy d. mikrohullámú mérő vevőkészülékek frekvenciatartományának 110 GHz-en túli kiterjesztésére tervezték őket; 8. a 3A001.b.1. pont alatt meghatározott „vákuumos elektronikus eszközöket” tartalmazó mikrohullámú teljesítményerősítők, amelyek rendelkeznek az alábbi jellemzők mindegyikével: a. 3 GHz feletti üzemi frekvencia; b. a tömegarányhoz viszonyított, 80 W/kg-ot meghaladó átlagos kimenőteljesítmény; és c. 400 cm3-nél kisebb térfogat; Megjegyzés: A 3A001.b.8. pont nem vonja ellenőrzés alá az „ITU által” rádió-kommunikációs szolgáltatóknak, de nem rádió-meghatározásra „kiosztott” frekvenciákon történő működésre tervezett vagy minősített berendezéseket. 9. legalább egy haladóhullámú „vákuumos elektronikus eszközből”, egy „monolitikus, mikrohullámú integrált áramkörből (»MMIC«)” és egy integrált elektronikus teljesítményszabályozóból álló mikrohullámú teljesítménymérők (MPM), amelyek rendelkeznek az alábbi jellemzők mindegyikével: a. 10 másodpercnél rövidebb „bekapcsolási idő”, amely alatt kikapcsolt állapotból teljesen működképes állapot érhető el; b. a Wattban kifejezett maximális névleges teljesítmény 10 cm3/W szorzatánál kisebb térfogat; és c. egy oktávnál nagyobb (fmax > 2fmin) „pillanatnyi sávszélesség”, és rendelkezik az alábbiak valamelyikével: 1. 18 GHz-cel egyenlő vagy annál kisebb frekvencia esetében a rádiófrekvencia kimenőteljesítménye 100 W-nál nagyobb; vagy 2. 18 GHz-nél nagyobb frekvencia. Műszaki megjegyzések: 1. A 3A001.b.9.b. alpont szerinti térfogat kiszámítására az alábbi példa szolgál: 20 W maximális névleges teljesítmény esetén a térfogat: 20 W x 10 cm3/W = 200 cm3. 2. A 3A001.b.9.a. alpont szerinti „bekapcsolási idő” az az időtartam, amely alatt kikapcsolt állapotból teljesen működőképes állapot érhető el, vagyis az magában foglalja a mikrohullámú teljesítménymérő bemelegedési idejét is. 10. olyan egyoldalsávos (SBB) fáziszajjal működő oszcillátorok vagy oszcillátorszerelvények, amely a 10 Hz ≤ F ≤ 10 kHz közötti tartományban bárhol jobb, mint –(126 + 20log10F - 20log10f); Műszaki megjegyzés: A 3A001.b.10. pontban F a működési frekvenciától történő eltérés Hz-ben, f pedig a működési frekvencia MHz-ben kifejezve. 11. „Frekvenciaszintetizátor”„elektronikus részegységek”, amelyeknek „frekvenciakapcsolási ideje” az alábbiak bármelyike: a. 143 ps-nél kevesebb; b. a 4,8 GHz-nél nagyobb, de legfeljebb 31,8 GHz közötti szintetizált frekvenciatartományban a 2,2 GHz-et meghaladó frekvenciaváltás esetén a frekvenciakapcsolási idő kevesebb, mint 100 μs; c. nem használt; d. a 31,8 GHz-nél nagyobb, de legfeljebb 37 GHz közötti szintetizált frekvenciatartományban az 550 MHz-et meghaladó frekvenciaváltás esetén a frekvenciakapcsolási idő kevesebb, mint 500 μs; e. a 37 GHz-nél nagyobb, de legfeljebb 90 GHz közötti szintetizált frekvenciatartományban a 2,2 GHz-et meghaladó frekvenciaváltás esetén a frekvenciakapcsolási idő kevesebb, mint 100 μs; vagy f. nem használt; g. a 90 GHz-et meghaladó szintetizált frekvenciatartományban a frekvenciakapcsolási idő kevesebb, mint 1 ms; Műszaki megjegyzés: „Frekvenciaszintetizátor” (frequency synthesiser): tekintet nélkül a ténylegesen alkalmazott technikára, bármilyen fajta frekvenciaforrás, amely többszörös szimultán vagy alternatív kimeneti frekvenciát biztosít, egy vagy több kimenetről, és amelyet kevesebb számú standard (vagy mester) frekvencia vezérel, alakít, illetve amely ezekből ered. N.B. Az általános felhasználású független „jelanalizátorok”, jelgenerátorok, hálózati analizátorok és mikrohullámú mérő vevőkészülékek a 3A002.c., a 3A002.d., a 3A002.e. és a 3A002.f. alpontban szerepelnek. 12. 2,7 GHz-nél nagyobb frekvencián való működésre méretezett „adó/vevő modulok”, „adó/vevő MMIC-k”, „adó modulok” és „adó MMIC-k”, amelyek rendelkeznek az összes alábbi jellemzővel: a. Bármely csatorna esetében a 505,62 -nál nagyobb maximális kimeneti telítési teljesítmény (wattban), Psat, osztva a maximális működési frekvencia négyzetével (GHz-ben) [Psat>505,62 W*GHz2/fGHz 2]; b. „relatív sávszélességük” bármely csatorna esetében 5 %-nál nagyobb; c. bármely planáris, d (cm-ben megadott) hosszúságú oldala egyenlő vagy kisebb, mint 15 osztva a legalacsonyabb (GHz-ben megadott) üzemi frekvenciával [d ≤ 15cm*GHz*N/fGHz], ahol N az adó vagy adó/vevő csatornák száma; és d. Csatornánként egy elektronikusan változtatható fáziseltoló. Műszaki megjegyzések: 1. „adó/vevő modul”: olyan többfunkciós „elektronikus részegység”, amely kétirányú amplitúdó- és fázisellenőrzést biztosít jelek adásához és vételéhez. 2. „Adó modul”: olyan „elektronikus részegység”, amely amplitúdó- és fázisellenőrzést biztosít jelek adásához. 3. „Adó/vevő MMIC”: olyan többfunkciós „MMIC”, amely kétirányú amplitúdó- és fázisellenőrzést biztosít jelek adásához és vételéhez. 4. „Adó MMIC”: olyan „MMIC”, amely amplitúdó- és fázisellenőrzést biztosít jelek adásához. 5. A 2,7 GHz-ig terjedő vagy annál kisebb névleges működési tartományú [d ≤ 15 cm*GHz/2,7 GHz] adó/vevő modulok vagy adó modulok esetében a 3A001.b.12.c. pont képletében a 2,7 GHz-et kell a legalacsonyabb üzemi frekvenciaként (fGHz) alkalmazni. 6. A 3A001.b.12. pont a hőelnyelő nélküli „adó/vevő modulokra” vagy „adó modulokra” vonatkozik. A 3A001.b.12.c. alpontban a d értéke nem foglalja magában a hőelnyelőként működő „adó/vevő modul” vagy „adó modul” arányát. 7. Az „adó/vevő modulok”, vagy „adó modulok”, vagy „adó/vevő MMIC-k” vagy „adó MMIC-k” rendelkezhetnek N számú integrált sugárzó antenna elemmel, ahol N az adó vagy adó/vevő csatornák száma. c. Akusztikai hullámeszközök, és a kifejezetten ezekhez tervezett alkatrészek, amelyek rendelkeznek az alábbi jellemzők bármelyikével: 1. felületi akusztikai hullám és felületi terjedésű (shallow bulk) akusztikai hullámeszközök, amelyek rendelkeznek az alábbiak bármelyikével: a. A vivőfrekvencia meghaladja a 6 GHz-et; b. A vivőfrekvencia nagyobb mint 1 GHz, de nem haladja meg a 6 GHz-et, és rendelkezik az alábbi jellemzők bármelyikével: 1. A „mellékhurok frekvencia elnyomása” meghaladja a 65 dB-t; 2. A maximális késleltetési idő és a sávszélesség szorzata (az időt s-ban (μs) és a sávszélességet MHz-ben mérve) több, mint 100; 3. a sávszélesség nagyobb, mint 250 MHz; vagy 4. a szórási késleltetés nagyobb, mint 10 μs; vagy c. 1 GHz vagy annál kisebb vivőfrekvencia, és az alábbi jellemzők bármelyike: 1. A maximális késleltetési idő és a sávszélesség szorzata (az időt s-ban (μs) és a sávszélességet MHz-ben mérve) több, mint 100; 2. a szórási késleltetés nagyobb, mint 10 μs; vagy 3. A „mellékhurok frekvencia elnyomása” meghaladja a 65 dB-t, a sávszélesség pedig nagyobb, mint 100 MHz; Műszaki megjegyzés: A „mellékhurok frekvenciaelnyomása” az adatlapon meghatározott legnagyobb frekvenciaelnyomási érték. 2. tömb akusztikai hullámeszközök, amelyek lehetővé teszik a jelek közvetlen feldolgozását 6 GHz-et meghaladó frekvencián; 3. Akusztikai-optikai „jelfeldolgozó” eszközök, melyek az akusztikai hullámok (tömbhullám vagy felületi hullám) és a fényhullámok közötti kölcsönhatást használják fel, és lehetővé teszik jelek vagy képek közvetlen feldolgozását, beleértve a színképelemzést, a korrelációt és a konvolúciót is; Megjegyzés: A 3A001.c. alpont nem vonja ellenőrzés alá azokat az akusztikai hullámeszközöket, amelyek egyszűrős sáváteresztő, aluláteresztő, felüláteresztő vagy lyukszűrésre vagy rezonáló funkcióra korlátozódnak. d. „Szupravezető” anyagokból gyártott alkatrészeket tartalmazó, kifejezetten legalább az egyik „szupravezető” alkotóelem „kritikus hőmérséklete” alatti hőmérsékleten történő működésre tervezett elektronikus berendezések vagy áramkörök, amelyek rendelkeznek az alábbi jellemzők bármelyikével: 1. „Szupravezető” kapuval rendelkező digitális áramkörök áramkapcsolása, ha kapunként a késleltetési idő (másodperc) és kapunként a teljesítményveszteség (Watt) szorzata kisebb, mint 10–14 J; vagy 2. a frekvencia kiválasztása minden frekvencián 10 000 -nél nagyobb jósági tényezőjű rezgőkörökkel történik; e. Nagy energiájú eszközök, az alábbiak szerint: 1. „cellák”, az alábbiak szerint: a. „primer cellák”, amelyek 20 °C-on a következők bármelyikével rendelkeznek; 1. 550 Wh/kg-ot meghaladó „energiasűrűség” és 50 W/kg-ot meghaladó „folyamatos teljesítménysűrűség”; vagy 2. 50 Wh/kg-ot meghaladó „energiasűrűség” és 350 W/kg-ot meghaladó „folyamatos teljesítménysűrűség”; vagy b. 20 °C-on 350 Wh/kg-ot meghaladó „energiasűrűségű”„másodlagos cellák”; Műszaki megjegyzések: 1. A 3A001.e.1. pont alkalmazásában az „energiasűrűséget” (Wh/kg) úgy kapjuk meg, hogy az átlagos feszültséget szorozzuk az amperórában (Ah) kifejezett névleges kapacitással, és osztjuk a kilogrammban mért tömeggel. Amennyiben a névleges kapacitás nem került meghatározásra, az energiasűrűséget úgy kapjuk meg, hogy a névleges feszültséget négyzetre emeljük és szorozzuk az órában kifejezett teljesítménnyel és osztjuk az ohmban kifejezett teljesítményterheléssel és a kilogrammban mért tömeggel. 2. A 3A001.e.1. pont alkalmazásában a „cella” olyan elektrokémiai eszköz, amely pozitív és negatív elektródákkal, valamint elektrolittal rendelkezik, és elektromos energia forrása. Ez a telepek alapvető építőeleme. 3. A 3A001.e.1.a. alpont alkalmazásában a „primer cella” olyan „cella”, amelyet nem más források általi töltésre terveztek. 4. A 3A001.e.1.b. alpont alkalmazásában a „másodlagos cella” olyan „cella”, amelyet külső elektromos forrás általi töltésre terveztek. 5. A 3A001.e.1.a. alpont alkalmazásában a „folyamatos teljesítménysűrűséget”(W/kg) úgy kapjuk meg, hogy az átlagos feszültséget szorozzuk az amperben (A) kifejezett meghatározott maximális folyamatos kisütési áramerősséggel, és osztjuk a kilogrammban mért tömeggel. A „folyamatos teljesítménysűrűség” más néven: meghatározott teljesítmény. Megjegyzés: A 3A001.e.1. pont nem vonja ellenőrzés alá az telepeket, így az egy cellából álló telepeket sem. 2. Nagy energiájú tárolókondenzátorok, az alábbiak szerint: N.B. LÁSD MÉG: 3A201.a. és a Katonai célú termékek ellenőrzési jegyzékét. a. Kondenzátorok, melyek ismétlési frekvenciája kisebb mint 10 Hz (egytöltetű kondenzátorok), és amelyek rendelkeznek az alábbi jellemzők mindegyikével: 1. Legalább 5 kV névleges feszültség; 2. Legalább 250 J/kg energiasűrűség; és 3. Az összenergia legalább 25 kJ; b. Legalább 10 Hz ismétlési frekvenciájú kondenzátorok (ismétlő kondenzátorok), amelyek rendelkeznek az alábbi jellemzők mindegyikével: 1. Legalább 5 kV névleges feszültség; 2. Legalább 50 J/kg energiasűrűség; 3. Az összenergia legalább 100 J; és 4. Legalább 10 000 töltési/kisülési ciklus élettartam; 3. 1 másodpercnél rövidebb idejű teljes feltöltésre vagy kisütésre tervezett „szupravezető” elektromágnesek vagy mágnestekercsek, amelyek rendelkeznek az alábbi jellemzők mindegyikével: N.B. LÁSD MÉG: 3A201.b Megjegyzés: A 3A001.e.3. pont nem vonja ellenőrzés alá a kifejezetten mágneses rezonancia képalkotó (MRI) orvosi berendezésekhez készített „szupravezető” elektromágneseket, illetve mágnestekercseket. a. A kisütés során szállított maximális energia az első másodpercben meghaladja a 10 kJ-t; b. az áram alatti tekercsek belső átmérője több, mint 250 mm; és c. a névleges mágneses indukció több, mint 8 T, vagy a tekercsben a teljes áramsűrűség több, mint 300 A/mm2; 4. „űrminősítésű”, 1 367 watt per négyzetméter (W/m2) szimulált „AM0” besugárzás esetén, 301 K (+ 28 °C) üzemi hőmérsékleten 20 %-ot meghaladó minimális átlagos hatékonyságú napelemek, cellás belső kapcsolású borító üveges (CIC) szerelt egységek, nappanelek és napkollektorok. Műszaki megjegyzés: Az „AM0” vagy „Air Mass Zero” (zéró légtömeg) a napfény spektrális sugárzására vonatkozik a Föld külső atmoszférájában, amikor a Föld és a Nap távolsága egy csillagászati egység (AU). f. forgóbemenet típusú tengely abszolútpozíció-kódolók, amelyek „pontossága” ± 1,0 ívmásodperc vagy kevesebb (jobb) annál; g. elektromos, optikai vagy elektronsugárzás-vezérlésű kapcsolási módozatú, szilárd test impulzusos áramkapcsoló tirisztorok és „tirisztor-modulok”, amelyek rendelkeznek az alábbiak bármelyikével: 1. a maximális bekapcsolási áramváltozási meredekség (di/dt) több mint 30 000 A/s, a pozitív zárófeszültség pedig több mint 1 100 V; vagy 2. a maximális bekapcsolási áramváltozási meredekség (di/dt) több mint 2 000 A/s, és az alábbiak mindegyike fennáll: a. a pozitív csúcszáró feszültség 3 000 V vagy annál nagyobb; és b. a csúcsáram meghaladja a 3 000 A-t vagy azzal egyenlő. 1. megjegyzés: A 3A001.g alpont magában foglalja az alábbiakat: — szilíciumvezérlésű egyenirányítók (SCR) — elektromos kapcsolású tirisztorok (ETT) — fény kapcsolású tirisztor (LTT) — integrált vezérlőelektródával szabályozott tirisztor (IGCT) — vezérlőelektródával kikapcsolható tirisztor (GTO) — MOS-vezérlésű tirisztor (MCT) — Szolidtron 2. megjegyzés: A 3A001.g. alpont nem vonja ellenőrzés alá a polgári vasúti közlekedés és a „polgári légi járművek” általi felhasználás céljára tervezett berendezésekbe beépített tirisztorokat és „tirisztor modulokat”. Műszaki megjegyzés: A 3A001.g. alpont alkalmazásában a „tirisztor modul” egy vagy több tirisztort tartalmaz. h. Szilárdtest alapú teljesítményelektronikai félvezető kapcsolók, diódák vagy „modulok”, amelyek az alábbi jellemzők mindegyikével rendelkeznek: 1. 488 K (215 °C) feletti maximális pn-átmenet hőmérsékleten is működőképesek; 2. a pozitív ismétlődő csúcszáró feszültség (zárófeszültség) meghaladja a 300 V-ot; és 3. az egyenáram erőssége nagyobb, mint 1 A. 1. megjegyzés: A 3A001.h. alpontban említett pozitív ismétlődő csúcszáró feszültség magában foglalja a nyelő-forrás feszültséget, a kollektor-emitter feszültséget, a negatív ismétlődő csúcszáró feszültséget és a pozitív ismétlődő lezáró csúcsfeszültséget. 2. megjegyzés: A 3A001.h alpont magában foglalja az alábbiakat: — záróréteges térvezérlésű tranzisztorok (JFET) — záróréteges térvezérlésű vertikális tranzisztorok (VJFET) — fém-oxid-félvezető térvezérlésű tranzisztorok (MOSFET) — kétszeresen diffundáltatott, fém-oxid-félvezető térvezérlésű tranzisztorok (DMOSFET) — szigetelt vezérlőelektródos bipoláris tranzisztorok (IGBT) — nagy elektronmozgékonyságú tranzisztorok (HEMT) — bipoláris tranzisztorok (BJT) — tirisztorok és szilíciumvezérlésű egyenirányítók (SCR) — vezérlőelektródával kikapcsolható tirisztor (GTO) — emittorral kikapcsolható tirisztorok (ETO) — PiN-diódák — schottky-diódák 3. megjegyzés: A 3A001.h. alpont nem vonja ellenőrzés alá a polgári gépkocsik, a polgári vasúti közlekedés és a „polgári légi járművek” általi felhasználás céljára tervezett berendezésekbe beépített kapcsolókat, diódákat vagy „modulokat”. Műszaki megjegyzés: A 3A001.h. alpont alkalmazásában a „modulok” magukban foglalnak egy vagy több, szilárdtest alapú teljesítményelektronikai félvezető kapcsolót vagy diódát. i. analóg jelekre tervezett intenzitás, amplitúdó vagy fázis elektro-optikai modulátorok, amelyek rendelkeznek az alábbi jellemzők bármelyikével: 1. 10 GHz-nél nagyobb, de 20 GHz-nél kisebb maximális működési frekvencia, optikai beiktatási csillapítása legfeljebb 3 dB, és rendelkezik az alábbi jellemzők bármelyikével: a. 2,7 V-nál kevesebb „félhullámú feszültség” („Vπ”) 1 GHz vagy annál kisebb frekvencián mérve; vagy b. 4 V-nál kisebb „Vπ”, több mint 1 GHz frekvencián mérve; vagy 2. Legalább 20 GHz vagy annál nagyobb maximális működési frekvencia, optikai beiktatási csillapítása legfeljebb 3 dB, és rendelkezik az alábbi jellemzők bármelyikével: a. 3,3 V-nál kisebb „Vπ”, 1 GHz vagy annál kisebb frekvencián mérve; vagy b. 5 V-nál kisebb „Vπ”, több mint 1 GHz frekvencián mérve. Megjegyzés: A 3A001.i. alpont magában foglalja az optikai bemeneti és kimeneti csatlakozóval (pl. optikai-szálkivezetés) rendelkező elektro-optikai modulátorokat. Műszaki megjegyzés: A 3A001.i. alpont alkalmazásában a „félhullámfeszültség” („Vπ”): az optikai modulátoron keresztül a fényforrás hullámhosszában bekövetkező 180 fokos fázisváltozás eléréséhez szükséges alkalmazott feszültség.